*Ovaj poziv se financira iz Europskog fonda za regionalni razvoj*

**PITANJA I ODGOVORI**

**Informativna radionica – 12. travnja 2017., Zagreb**

**POZIV NA DOSTAVU PROJEKTNIH PRIJEDLOGA**

**GRAĐENJE RACIKLAŽNIH DVORIŠTA**

**(referentni broj: KK.06.3.1.03)**

- *otvoreni postupak u modalitetu trajnog poziva*

*Zagreb, travanj 2017.*

*Napomena: Prezentacija koja je održana tijekom ove informativne radionice objavljena je na* [*www.strukturnifondovi.hr/natjecaji/1387*](http://www.strukturnifondovi.hr/natjecaji/1387)

|  |
| --- |
| DATUM OBJAVE 26.04.2017. |
| R.br. | PITANJE | ODGOVOR |
|  | Imamo odgovarajući broj reciklažnih dvorišta (RD) no jedno od tih RD nije adekvatno opremljeno i nalazi se na zemljištu koje nije u vlasništvu JLS. Projekt koji bismo prijavili zamjenjuje navedeno RD koje moramo uskoro napustiti jer ističe ugovor o najmu. Je li prihvatljivo ako se prijavimo za gradnju novog (zamjenskog) RD koje će biti izgrađeno na zemljištu u vlasništvu JLS-a? | Poziv je načelno predviđen za izgradnju novih RD za one JLS koje još nemaju uspostavljena RD na svom području, a ne za zamjenska RD. Upoznati smo s činjenicom da postoje slučajevi kada RD ne zadovoljavaju sve uvjete, no ne možemo u okviru radionice davati mišljenje o prihvatljivosti za pojedini projekt. Cilj Poziva nije da se smanji broj postojećih RD koja su upisana u Očevidnik RD ili da se obnavljaju postojeća, nego da se izgrade nova RD. Ovisno o tome koliko će takvih slučajeva biti, ukoliko se ustanovi da uvjeti Poziva nisu dovoljno precizni, imamo mogućnost izmjene Poziva. |
|  | Odnosi li se uvjet da postupak javne nabave ne smije započeti prije donošenja Odluke o financiranju samo na građenje tj. odabir izvoditelja ili i na projektiranje? | Osnovni uvjet prihvatljivosti projekta je da Prijavitelj posjeduje ishođen pravomoćni akt na temelju kojeg može započeti izgradnja RD, te se stoga uvjet vezano za javnu nabavu ne odnosi na projektiranje.Za financiranje izrade projektne dokumentacije Fond za zaštitu okoliša i energetsku učinkovitost (FZOEU) ima trenutno otvoren javni poziv. |
|  | U sklopu izgradnje pretovarne stanice smo izradili projektnu dokumentaciju, između ostalog i za RD. Prvu fazu smo napravili infrastrukturu i plato, i sad je ostalo za napraviti jedan dio nadstrešnice i nabaviti kompletnu opremu. Zbog izmjene zakonskih odredbi morali smo prenijeti građevinsku dozvolu na Grad Labin. Ne ulazimo u sustav od 25.000 stanovnika gdje možemo imati dodatno RD. JLS ima RD koje formalno zadovoljava uvjete no nije na adekvatnoj lokaciji posebno u turističkoj sezoni kada se značajno poveća broj stanovnika. Da li možemo odjaviti postojeće RD da bi prijavili RD koje je u izgradnji? Mi u ljetnim mjesecima imamo puno veći broj korisnika zbog turističke sezone, nije u redu što se uzima u obzir samo postojeći broj stanovnika. | Kao što je naznačeno u Uputama za prijavitelje, nadležno tijelo ne može davati prethodno mišljenje u vezi s prihvatljivošću prijavitelja, projekta ili aktivnosti i troškova.Poziv je u načelu namijenjen prijaviteljima koji nemaju ispunjene zakonske uvjete o minimalnom broju RD u odnosu na broj stanovnika. Nakon što prijavitelj dostavi projektni prijedlog, sastavni dio postupka dodjele bespovratnih sredstava po ovom Pozivu je i provjera je li RD za koje se podnosi projektni prijedlog već upisano u Očevidnik RD, a kako bi se ustanovio maksimalni broj projektnih prijedloga koje prijavitelj može prijaviti (sukladno točki 2.3 Uputa). |
|  | Mogu li se informativno-obrazovne aktivnosti početi provoditi prije ishođenja uporabne dozvole? | Pozivom nije točno definirano kad informativno-obrazovne aktivnosti trebaju započeti, već je definirano da moraju biti provedene najkasnije 6 mjeseci nakon ishođenja uporabne dozvole, što znači da mogu započeti i prije ishođenja uporabne dozvole, kako bi se stanovništvo informiralo o RD.Dodatno napominjemo da je uvjet za prihvatljivost izdataka da postupak javne nabave za usluge informativno-obrazovnih aktivnosti nije započeo prije donošenja Odluke o financiranju. |
|  | Je li negdje propisano tko mora provoditi informativno- obrazovne aktivnosti (radionice, edukacije)? Mora li imati reference, ovlaštenje ili sl.? | Prijavitelj odnosno korisnik provodi informativno-obrazovne aktivnosti u suradnji s osobom koja upravlja RD. Ukoliko korisnik nema odgovarajuće kapacitete za provedbu tih aktivnosti, može koristiti tehničku pomoć, odnosno angažirati vanjske stručnjake.U Obrascima za prijavu, opći dio (A) i posebni dio (B), treba opisati način na koji se planiraju provoditi ove aktivnosti, a što će biti predmet ocjene projektnog prijedloga.  |
|  | Je li prihvatljiv trošak tehničke pomoći za angažiranje konzultanata za pripremu projekta? | Troškovi tehničke pomoći za pripremu projekta kao retroaktivni troškovi nisu prihvatljivi po ovom Pozivu, odnosno prihvatljivi troškovi su samo oni koji su nastali nakon donošenja Odluke o financiranju projekta. |
|  | Da li JLS može prebaciti provođenje informativno-edukativnih aktivnosti na komunalno poduzeće koje upravlja RD? | JLS u suradnji s komunalnom tvrtkom provodi navedene aktivnosti, ali troškovi moraju nastati kod korisnika tj. JLS ne može prebaciti sredstva predviđena za informativno–edukativne aktivnosti na komunalno poduzeće. Račun koji se ispostavlja ne može glasiti na komunalno poduzeće. |
|  | Je li predviđeno ovom radionicom da se prođu elementi za ispunjavanje projektne prijave, zanimaju me pitanja u vezi javne nabave. | Načelna pitanja vezano za ispunjavanje projektne prijave mogu se postaviti na e-mail adresu koja je navedena u Uputama za Prijavitelje. Vezano za pripremu postupaka javne nabave, Ministarstvo zaštite okoliša i energetike (MZOE) će u okviru svog projekta tehničke pomoći naručiti izradu nacrta ključnih elemenata dokumentacije o nadmetanju za RD, koju korisnik može upotrijebiti, odnosno prilagoditi za provedbu svojih postupaka javne nabave, a koji će biti dostupan svim zainteresiranim prijaviteljima. |
|  | U obrascu pojednostavljene financijske analize navedeni su i neprihvatljivi troškovi. S obzirom da je FZOEU sufinancirao izradu projektne dokumentacije, da li se u taj obrazac unose troškovi izrade projektne dokumentacije ili se to ne spominje?Da li u Obrascu za prijavu B treba navesti da je projekt RD nastavak projekta koji je već financiran, a to je izrada projektne dokumentacije koju je sufinancirao FZOEU? | Troškovi izrade projektne dokumentacije (iako neprihvatljivi) navode se u obrascu pojednostavljene financijske analize.Pitanje u Obrascu za prijavu – posebni dio (B) odnosi se na to je li dio projekta već financiran iz drugih izvora financiranja EU, a ne iz sredstava FZOEU-a. |
|  | Neprihvatljivi troškovi ne glase na JLS jer je komunalno društvo ishodilo građevinsku dozvolu: da li prikazujemo u proračunu te troškove? Ukoliko se na istoj katastarskoj čestici nalaze pretovarna stanica, RD i deponij koji će se kasnije sanirati, a JLS je imovinsko–pravne odnose rješavao sve u jednom postupku, da li se prikazuje ukupni trošak ili samo dio troškova koji se odnosi na RD?U točki 2.7. Uputa navedeno je da je usluga javne nabave prihvatljiv trošak. U proračunu te stavke nema već samo stručni nadzor, tehnička pomoć, informativno – obrazovne aktivnosti, promidžba i vidljivost. JLS planira angažirati nekoga da provede javnu nabavu. | Neprihvatljivi troškovi navode se u proračunu projekta, međutim s obzirom da ih Prijavitelj nema pravo potraživati, nije bitno što građevinsku dozvolu nije ishodio sam prijavitelj, već komunalno društvo. Preporuča se prikazati procijenjeni dio troškova koji se odnosi samo na RD.Kad se radi o usluzi provedbe postupaka javne nabave, ista se treba uključiti pod stavkom tehničke pomoći za upravljanje projektom. |
|  | U Uputama je navedeno da se prijavitelj obvezuje vlastitim sredstvima ili vanjskim financiranjem zatvoriti financijsku konstrukciju projekta. Da li vanjsko financiranje uključuje i sredstva koja JLS može dobiti preko fonda za sufinanciranje provedbe EU projekata na regionalnoj i lokalnoj razini za 2017. godinu preko MRRFEU? | Prijavitelj može koristiti i sredstva Fonda za sufinanciranje provedbe projekata na regionalnoj i lokalnoj razini, sukladno javnom pozivu koji je raspisao MRRFEU. Međutim skrećemo pažnju da sredstva ovog Fonda dodjeljuju samo onim korisnicima koji su već sklopili Ugovor o dodjeli bespovratnih sredstva za provedbu projekata za programsko razdoblje 2014.-2020. |
|  | Ukoliko postoji ugovor o pravu građenja za česticu na kojoj se gradi reciklažno dvorište, da li u trenutku prijave projekta mora pravo građenja biti vidljivo u vlasničkom listu ili je dovoljno priložiti samo ugovor o pravu građenja? Postupak upisa prava građenja je u tijeku na sudu. Da li je u redu izvršiti upis prava građenja u zemljišne knjige u roku do ishođenja uporabne dozvole?Da li je zelena javna nabava obvezna, da li je obvezna u nekom postotku ili je to samo naša dobra volja? | Točkom 5.1. Uputa za prijavitelje je definirana tražena dokumentacija koju je prijavitelj obvezan dostaviti, što uključuje i dokaz o statusu riješenih imovinsko-pravnih odnosa ili dokaz o pravu građenja za katastarske čestice u obuhvatu zahvata reciklažnog dvorišta, odnosno prijavitelj je dužan dostaviti zemljišno-knjižni izvadak/izvatke iz kojih je vidljivo vlasništvo odnosno pravo građenja na lokaciji. Da bi projektni prijedlog zadovoljio kriterij “Doprinos provedbi mjera održivog razvoja” treba predvidjeti provođenje barem jedne dodatne aktivnosti koja promovira obnovljive izvore energije i/ili održivo korištenje prirodnih resursa uz propisani minimum poštivanja zakonskih odredbi. MZOE i FZOEU kao nadležna tijela koja provode ovaj postupak dodjele bespovratnih sredstava za zadovoljenje navedenog kriterija preporučaju provođenje zelene javne nabave, no ista nije obavezna. Ispunjenje navedenog kriterija zadovoljile bi i aktivnosti kao što su npr. uvođenje procesa energetskih ušteda, štedne žarulje, štedne slavine za vodu, recikliranje, korištenje obnovljivih izvora energije, ponovna uporaba i sl. |
|  | Da li možete navesti neki pozitivni primjer kako da se zadovolji kriterij „Doprinos provedbi mjera promicanja ravnopravnosti spolova, jednakih mogućnosti i socijalne uključenosti osjetljivih društvenih skupina“. | Kao primjer za zadovoljenje kriterija “Doprinos provedbi mjera promicanja ravnopravnosti spolova, jednakih mogućnosti i socijalne uključenosti osjetljivih društvenih skupina” navodimo pozitivne mjere za uklanjanje rodnih i ostalih diskriminatornih stereotipa iz informativnih i komunikacijskih aktivnosti (npr. kod organiziranja seminara/radionica voditi statistiku o sudjelovanju žena i muškaraca, jednako obraćanje muškim i ženskim osobama u promotivnim materijalima o RD za stanovništvo). |
|  | U postupku smo ishođenja građevinske dozvole, s obzirom da je vrijeme predaje bitno, hoće li biti dovoljno novaca za sve? | Niti jednom potencijalnom prijavitelju nije automatski zagarantirano da će dobiti sredstva, niti da će mu biti odobrena sva tražena bespovratna sredstva. Svi projektni prijedlozi moraju proći postupak dodjele bespovratnih sredstava i FZOEU/Posredničko tijelo 2 u fazi provjeri prihvatljivosti izdataka može ispravljati predloženi proračun projektnog prijedloga i/ili neke troškove proglasiti neprihvatljivima. |
|  | Da li izjava da će prijavitelj osigurati ostatak sredstava mora biti potkrijepljena izvodom iz proračuna Grada? | Ako Prijavitelj ima takav izvod može ga priložiti uz projektni prijedlog. Točkom 5.1. Uputa za Prijavitelje, definirano je samo da Prijavitelj treba dostaviti Izjavu u izvorniku, kojom potvrđuje da će najkasnije do početka provedbe projekta osigurati iz vlastitih i/ili drugih izvora (svime što ne predstavlja sredstva iz EU izvora) sredstva za financiranje razlike između iznosa ukupnih prihvatljivih izdataka projekta te maksimalnog iznosa bespovratnih sredstava koji mogu biti dodijeljeni za financiranje prihvatljivih izdataka u okviru ovog Poziva, te neprihvatljivih projektnih troškova. |
|  | Kako će se određivati maksimalni postotak EU sufinanciranja za pojedini grad ili općinu? | Iznos bespovratnih sredstava KF-a po pojedinačnom projektnom prijedlogu koji se može dodijeliti u sklopu ovog Poziva iznosi maksimalno 85% od ukupnog iznosa prihvatljivih troškova projekta. |
|  | Da li osoba koja će biti zaposlena u RD ili koja će upravljati RD mora imati odgovarajuću stručnu spremu prema zakonskim propisima? | Ovim Pozivom takvi uvjeti nisu posebno propisani. |
|  | Kako će se određivati limit RD prema broju stanovnika, da li prema očevidniku RD ili nečem drugom? Znači ako tražimo ispis iz Očevidnika onda ćemo zadovoljiti uvjete? | Broj stanovnika u jednom JLS-u provjeravat će se prema podacima iz Popisa stanovništva iz 2011. godine. Uvidom u Očevidnik reciklažnih dvorišta provjeravat će se da li na području JLS-prijavitelja već postoji upisano RD.Sukladno Uputama za prijavitelje, nadležno tijelo ne može davati prethodno mišljenje u vezi s prihvatljivošću prijavitelja, projekta, aktivnosti i troškova. |
|  | Proračun u obrascu A – u rekapitulaciji troškovnika koja bi bila jedinica građevinskih radova? | U Obrascu za prijavu – opći dio (A), u poglavlju Analiza troškova pod stavkom jedinica treba navesti “ugovor”, a iznos po jedinici je onda iznos određenog ugovora (u ovom slučaju ugovora o radovima). |
| DATUM OBJAVE 28.04.2017. |
|  | U proračunu je navedena stavka nepredviđenih troškova. Je li određen iznos koliki može biti postotak tih troškova po projektu?JLS ima ishođeno mišljenje nadležnog tijela da projekt nema negativan učinak na ekološku mrežu te da ne treba provesti procjenu utjecaja zahvata na okoliš. Traži se Mišljenje nadležnog tijela jesu li ispravno primijenjeni zahtjevi Direktive 2011/92/EU vezano uz postupak PUO i/ili OPUO. Tko izdaje to mišljenje? | S obzirom da se radi o jednostavnim projektima ne bi trebalo očekivati nepredviđene troškove. Dosad se kod npr. sanacija odlagališta za nepredviđene izdatke procjenjivao postotak do 10% od vrijednosti ugovora za radove.Radi se o mišljenju koje izdaje MZOE i to samo u slučajevima kad je za projekt provedena procjena utjecaja na okoliš ili ocjena o potrebi procjene u kojoj su propisane mjere zaštite okoliša. Ukoliko prijavitelj posjeduje očitovanje da navedeni postupci nisu bili potrebni, MZOE može izdati mišljenje da se zahvat ne nalazi na popisu zahvata iz Direktive o PUO niti na popisu Uredbe o procjenu utjecaja zahvata na okoliš. FZOEU/Sektor za zaštitu okoliša je nedavno zatražio takvo mišljenje od MZOE-a za sve projekte RD kojima je FZOEU sufinancirao projektnu dokumentaciju i koji su ishodili građevinsku dozvolu, te je poslao obavijest svim korisnicima. Korisnici koji su tek u fazi ishođenja građevinske dozvole mogu se naknadno javiti FZOEU/Sektoru za zaštitu okoliša u vezi tog mišljenja. |
|  | Fond nam je proslijedio mišljenje o ocjeni o potrebi procjene utjecaja na okoliš. U B obrascu se traži i mišljenje nadležnog tijela o PUO. Moramo li tražiti mišljenje o PUO ili nam je dovoljno Mišljenje o ocjeni o potrebi procjene? | Kada je za zahvat provedena procjena utjecaja na okoliš (PUO) pa je za izmjenu tog zahvata provedena ocjena o potrebi procjene utjecaja na okoliš (OPUO), provjeravaju se oba rješenja kod davanja mišljena iz točke D.1.3. Obrasca za prijavu – posebni dio (B), zbog toga što se mišljenje referira na mjere zaštite koje su propisane u osnovnom PUO postupku. Kada nije proveden PUO postupak, već samo OPUO postupak kojim nisu propisane mjere zaštite, onda ne treba ishoditi takvo mišljenje od MZOE-a. |
|  | U izradi je Elaborat zaštite okoliša, moramo provesti novi postupak ocjene o potrebi procjene i zatražiti novo mišljenje MZOE. S obzirom da smo morali prenijeti GD s Komunalca na Grad Labin tko podnosi zahtjev Ministarstvu?  | Zahtjev može podnijeti bilo tko koga ovlasti nositelj zahvata tj. investitor. Rješenje koje se izdaje glasi na investitora. |
|  | Prije 10-tak dana zatraženo je od MZOE mišljenje o potrebi ocjene o potrebi procjene utjecaja na okoliš. U kojem roku možemo očekivati odgovor? | MZOE zaprima velik broj zahtjeva za PUO, OPUO i izdavanje mišljenja i nastoji ih riješiti što prije, naročito kad se radi o daljnjim rokovima za predaju dokumentacije. Upućuje se prijavitelja da se radi informacije o konkretnom predmetu javi nadležnoj upravi u MZOE-u. |
|  | Kako definirati cijene za izračun prihoda u financijskoj analizi? Na koji način u tabličnom prikazu financijske analize odrediti količine ukupno povećanog prikupljanja željeza, neželjeznog metala, kartona, papira, stakla?Imamo rješenje nadležnog ureda u županiji o prihvatljivosti zahvata za ekološku mrežu. Trebamo li dodatno tražiti rješenje od MZOE?  | Prijavitelj mora sam procijeniti kako definirati cijene i količine otpada za pojedine stavke u financijskoj analizi.Nije potrebno tražiti dodatno mišljenje od MZOE-a, ukoliko mišljenje izdano od nadležnog županijskog upravnog odjela sadrži sve potrebne elemente. |
|  | Što je s aneksima ugovora u provedbi projekta? Hoće li biti problema za sklapanje aneksa ugovora s izvođačima zbog nepredviđenih radova? Da li se aneksi odobravaju prije zaključenja? | FZOEU/Posredničko tijelo razine 2 (PT2) ne daje prethodnu suglasnost na anekse ugovora. Oni dolaze na verifikaciju u FZOEU/PT2 i gledaju se u kontekstu javne nabave. PT2 može savjetovati korisnika no na njemu je odgovornost za vođenje projekta i on snosi sankcije u slučaju utvrđenih nepravilnosti. Sastavni dio Poziva je i prijedlog Općih i Posebnih odredbi Ugovora koji će se potpisati nakon donošenja Odluke o financiranju.S obzirom da se radi o jednostavnim projektima ne bi se trebali pojaviti nepredviđeni radovi. Ukoliko se pojave, to je znak da glavni projekt nije dobro pripremljen te ga je bolje izmijeniti prije provedbe, nego kad se završi javna nabava i provedba već počne. Financijske obveze korisnika prema izvođaču koje proizlaze iz aneksa ugovora ne moraju nužno biti prihvatljive za financiranje bespovratnim EU sredstvima. |
|  | Vezano uz obrazac financijske analize, u financijskoj analizi u prihodima treba navesti dodatne prihode koje će omogućiti izgradnja RD. Po našim procjenama prihodi su manji od rashoda što znači da nam je financijska analiza i neto novčani tok u minusu pogotovo za prvu godinu. Je li to prihvatljivo? | U projektnom prijedlogu treba navesti procijenjene troškove i prihode za razdoblje od 2017. do 2032. (ovdje treba napomenuti da je obrazac financijske analize iz priloga poziva izrađen pod pretpostavkom da će se radovi na izgradnji reciklažnog dvorišta završiti u 2017. godini tako da je, ukoliko to ne bude slučaj te se ukupni troškovi ulaganju protegnu i na 2018. godinu, potrebno prilagoditi tablicu neto novčanog toka sukladno tome). Bez obzira što će se iz financijske analize možda vidjeti da je neto novčani tijek u pojedinim godinama negativan, prijavitelj je dužan sukladno točki 2.6. Uputa, osigurati trajnost operacije tijekom pet godina nakon završetka provedbe, a način kako to namjerava osigurati treba biti opisan u točki A.3.2. Obrasca za prijavu – posebni dio (B). |
|  | Vezano za praćenje izvršenja ugovora, da li postoji dodatan nadzor od strane PT1/PT2, ili su dovoljni dokaz samo papiri koje korisnik pošalje? Da li PT1/PT2 izlazi na teren u nadzor izvršenja ugovora?  | FZOEU/PT2 kontrolira prihvatljivost troškova kako u postupku dodjele sredstava tako i tijekom cijele provedbe, te stog naslova i izlazi na teren. Korisnika se pravovremeno obaviještava o planiranom posjetu lokaciji projekta. Također postoji mogućnost nenajavljenih posjeta lokaciji projekta od strane FZOEU/PT2 i MZOE/PT1, pogotovo ako se ustanove nepravilnosti u provedbi.Nakon provedenog postupka dodjele bespovratnih sredstava, FZOEU/PT2 planira održati informativne radionice o provedbi projekta gdje će se dodatno informirati korisnike o pravilima provedbe projekta. |
|  | Mi smo dodijelili putem koncesije obavljanje poslova sakupljanja miješanog komunalnog otpada. Da li to znači da taj postojeći koncesionar koji nije u 100%-tnom vlasništvu Grada mora i upravljati RD ili to može biti posebna pravna osoba koja je u vlasništvu Grada?Da li projekt mora doprinijeti povećanju broja novozaposlenih ili je prihvatljiva i preraspodjela postojećih djelatnika? | Davatelj javne usluge prikupljanja miješanog komunalnog otpada ne mora nužno i upravljati RD, to može biti i neka druga osoba, te mora biti upisana u očevidnik RD.Projekt ne mora nužno doprinijeti povećanju broja novozaposlenih, prihvatljiva je i preraspodjela postojećih djelatnika. |
|  | Na što se točno odnosi *Kriterij odabira 6.2. - Doprinos poštivanju hijerarhije otpada* *kroz aktivnosti/rješenja koja su najprihvatljivija za okoliš*? Da li moramo kroz projektni prijedlog predvidjeti neku konkretnu aktivnost?Da li se *Kriterij 6.4. - Doprinos povećanju ponovne uporabe proizvoda i pripreme za ponovnu uporabu* odnosi konkretno na kutak ponovne uporabe proizvoda i da li taj kutak mora biti dio RD ili može biti dislociran? | Ispunjavanje Kriterija 6.2. provjerava se u odgovoru na točku B.4.2 u Obrascu za prijavu – posebni dio (B), u kojem prijavitelj treba objasniti kako se zahvaljujući odvojenom sakupljanju otpada u RD pridonosi provedbi aktivnosti s višim redom prvenstva u hijerarhiji gospodarenja otpadom, te se istovremeno sprečava da se taj otpad odloži na odlagalištu.Plan gospodarenja otpadom RH za razdoblje 2017.-2022. (NN 3/17) predviđa mogućnost uspostave kutka ponovne uporabe u RD, no troškovi uspostave kutka za ponovnu uporabu unutar RD prihvatljivi su isključivo ukoliko su obuhvaćeni projektnom dokumentacijom i pravomoćnim aktom na temelju kojeg se može započeti izgradnja RD.Nakon dodatnih internih konzultacija, želimo istaknuti da se *Kriterij 6.4.* ne odnosi isključivo na kutak ponovne uporabe, jer uspostava kutka u RD nije obvezna aktivnost niti je regulirana zakonom i pravilnikom, međutim u svakom RD trebaju se provoditi aktivnosti kao što su izdvajanje otpada prikladnog za pripremu za ponovnu uporabu (kao npr. EE otpad).Ispunjavanje svih kriterija je nužni preduvjet kako bi projektni prijedlog prešao u sljedeću fazu postupka dodjele. |
|  | Kutak ponovne uporabe koji je predviđen našim projektom ima 400m2, Planirali smo zapravo cijeli centar ponovne uporabe, odnosno puno veći sadržaj nego što je jedan kutak, da li će to biti prihvatljivo? | Podzakonskim aktima niti zakonom nije detaljno razrađena ponovna uporaba kao kategorija, odnosno precizni pravni okvir za to područje nije još uspostavljeno. Prema Uputama za prijavitelje, nadležno tijelo ne može davati prethodno mišljenje u vezi s prihvatljivošću prijavitelja, projekta, aktivnosti i troškova.Međutim podsjećamo da je ovaj Poziv predviđen za građenje RD, a projektni prijedlog RD može uključivati i kutak za ponovnu uporabu sukladno Planu gospodarenja otpadom RH za razdoblje 2017.-2022. (NN 3/17). |
|  | U pokazateljima se traži procjena količine prikupljenog otpada u prvoj godini rada RD u tonama. S obzirom da se radi o specifičnim kategorijama otpada lagane mase, to je jako teško procijeniti. Hoće li se kasnije provjeravati jesmo li skupili procijenjene količine? Na temelju čega ćemo procijeniti količine? Hoće li se ocjenjivati navedena količina?Komunalno poduzeće na poziv građana besplatno odvozi glomazni otpad. Možemo li ga dovesti u RD umjesto da ga odvozimo direktno na odlagalište? Time bi se povećale količine skupljenog otpada u RD. | Prijavitelj mora obvezno u projektnom prijedlogu iskazati projekciju ukupne količine odvojeno prikupljenog otpada, a tu količinu mora sam procijeniti. Nakon isteka prve kalendarske godine po ishođenju uporabne dozvole, prijavitelj odnosno korisnik mora dokazati da je ispunio ovaj pokazatelj. Ukoliko korisnik ne ispuni razinu pokazatelja koju je naveo u Obrascu za prijavu – opći dio (A), nadležno tijelo ima pravo zatražiti od korisnika povrat sredstava.Prilikom ocjenjivanja projektnog prijedloga ne ocjenjuje se količina otpada koju je prijavitelj naveo, već se provjerava je li prijavitelj u Obrascu za prijavu – opći dio (A) upisao vrijednost za traženi pokazatelj. Pozivom nisu definirani nikakvi posebni uvjeti vezano za glomazni otpad. U smislu ZOGO građanin ima pravo dovesti glomazni otpad u RD. Također, davatelj usluge, na zahtjev korisnika usluge, mora osigurati prijevoz glomaznog otpada i smije ga prevesti do reciklažnog dvorišta. Stoga bi se trebalo računati da je to građanin predao neovisno o tome tko je izvršio uslugu prijevoza.  |
|  | Molim tumačenje zakonskog minimuma za RD. Znači li to da općina od 20 000 stanovnika mora imati 1 RD? | Sukladno čl. 35. Zakona o održivom gospodarenju otpadom (NN 94/13), svaka JLS koja ima više od 1.500 stanovnika dužna je osigurati funkcioniranje najmanje jednog RD i još po jedno na svakih idućih 25.000 stanovnika.  |
| DATUM OBJAVE 2.05.2017. |
|  | Pozivom je uvjetovano da nema mogućnosti partnera, a u točki 2.3 se govori o mogućnosti udruživanja više JLS koje su sklopile ugovor/sporazum o uspostavi zajedničkog RD, da li mi i gdje spominjemo te JLS u projektnom prijedlogu, te da li je sporazum/ugovor potrebno priložiti projektnoj prijavi?Da li će udruživanje JLS biti detaljnije pojašnjeno u ovom pozivu? | Sukladno točki 2.2. Uputa, ovaj Poziv ne predviđa mogućnost prijave partnera, već je prihvatljivi prijavitelj 1 JLS. Nadalje sukladno točki 5.1 Uputa, 1 JLS koja je prijavitelj može se udružiti s više manjih JLS koje će kasnije koristiti to RD, te je u tom slučaju dužna dostaviti ugovor/ sporazum o uspostavi RD.U Obrascu za prijavu – posebni dio (B), u točki B.3.1. prijavitelj treba navesti koje administrativno područje projekt pokriva, minimalan broj korisnika te usklađenost sa zahtjevima iz čl. 35, st. 2 i 3 ZOGO-a. Nakon dodatnih internih konzultacija, napominjemo da JLS koja je prijavitelj mora samostalno ispuniti uvjet vezan za minimalni broj stanovnika za 1 RD na svom području, bez obzira na eventualno postojanje sporazuma o uspostavi RD s jednom ili više susjednih JLS. Iako Poziv predviđa mogućnost udruživanja više JLS pri gradnji RD što je omogućeno Zakonom o održivom gospodarenju otpadom (NN 94/13), isto ne pridonosi ispunjavanju obveze JLS iz čl. 35. Zakona budući da je svaka JLS na svom području dužna osigurati propisani broj RD. Iz navedenog proizlazi da JLS koja je Prijavitelj mora samostalno ispuniti zakonski uvjet vezan za minimalni broj stanovnika na svom području, bez obzira na eventualno postojanje sporazuma o uspostavi RD s jednom ili više susjednih JLS.*Napomena*: U vezi s tumačenjem oko udruživanja JLS, u pripremi je izmjena Poziva, koja će biti objavljena na www.strukturnifondovi.hr kad bude odobrena od strane Upravljačkog tijela. |
|  | Rekli ste da će biti izmjena dokumentacije u dijelu udruživanja, znači li to da će biti prihvatljivo partnerstvo na projektu (rješavamo RD za dvije JLS; jedna JLS koja ima obvezu izgradnje RD i jednu s <1.500 stanovnika. Za građenje na zemljištu u vlasništvu RH smo dobili pravo građenja u korist obje JLS u određenim omjerima. DA li da to riješimo sporazumom pa da jedna JLS bude prijavitelj ili da čekamo izmjenu dokumentacije?Građevinska dozvola će glasiti na obje JLS. | Sukladno točki 2.2. Uputa, ovaj Poziv ne predviđa mogućnost prijave partnera, već je prihvatljivi prijavitelj jedna JLS. Nadalje, sukladno točki 5.1 Uputa, JLS koja je prijavitelj može se udružiti s više manjih JLS koje će kasnije koristiti to RD, te je u tom slučaju dužna dostaviti ugovor/ sporazum o uspostavi RD.Međutim, JLS koja je prijavitelj mora samostalno ispuniti uvjet vezan za minimalni broj stanovnika za jedno RD na svom području, bez obzira na eventualno postojanje sporazuma o uspostavi RD s jednom ili više susjednih JLS. Iako Poziv predviđa mogućnost udruživanja više JLS pri gradnji RD što je omogućeno Zakonom o održivom gospodarenju otpadom (NN 94/13), isto ne pridonosi ispunjavanju obveze JLS iz čl. 35. Zakona budući da je svaka JLS na svom području dužna osigurati propisani broj RD.Kod predaje projektnog prijedloga prijavitelj je, između ostalog, dužan dostaviti zemljišno-knjižni izvadak iz kojeg je vidljivo vlasništvo odnosno pravo građenja na lokaciji, kao i pravomoćni akt na temelju kojeg se može započeti izgradnja RD (građevinsku dozvolu). Bez obzira na to što navedeni dokumenti mogu glasiti na dvije JLS koje će u budućnosti koristiti isto RD, odgovornost za početak, upravljanje, provedbu i rezultate projekta je isključivo na onoj JLS koja je prijavitelj po ovom Pozivu.*Napomena*: U vezi s tumačenjem oko udruživanja JLS, u pripremi je izmjena Poziva, koja će biti objavljena na www.strukturnifondovi.hr kad bude odobrena od strane Upravljačkog tijela. |